proxectonos/corpus_dominio_legal_administrativo_tmp huggingface dataset:
RESOLUCIÓN do 29 de setembro de 2008 pola que se procede a dar publicidade ás subvencións concedidas ao abeiro da Orde do 24 de abril de 2008, pola que se establecen as bases para a concesión, en réxime de concorrencia competitiva, de subvencións encamiñadas ao fomento da seguridade e saúde no ámbito da minaría galega, e se procede á súa convocatoria para o ano 2008 (IN303A) (Diario Oficial de Galicia número 91, do 13 de maio).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/10/2008

De conformidade co artigo 15 da Lei 9/2007, do 13 de xuño, de subvencións de Galicia, e co atigo 78 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, os órganos administrativos concedentes publicarán no Diario Oficial de Galicia, e nos termos que se fixen regulamentariamente, as subvencións concedidas con expresión da convocatoria, do programa e do crédito orzamentario a que se imputen, do beneficiario, da cantidade concedida e da finalidade ou as finalidades da subvención.
No artigo 21 do anexo I da Orde do 24 de abril de 2008 pola que se establecen as bases para a concesión, en réxime de concorrencia competitiva, de subvencións encamiñadas ao fomento da seguridade e saúde no ámbito da minaría galega, e se procede á súa convocatoria para o ano 2008 (IN303A) (DOG nº 91, do 13 de maio), establécese que no prazo máximo de tres meses, contados desde a data de resolución da concesión, se publicará no Diario Oficial de Galicia a relación das subvencións concedidas.
En consecuencia, en uso das atribucións que me foron conferidas,
RESOLVO:
Único.-Ordenar a publicación no Diario Oficial de Galicia das axudas concedidas ao abeiro da Orde do 24 de abril de 2008 pola que se establecen as bases para a concesión, en réxime de concorrencia competitiva, de subvencións encamiñadas ao fomento da seguridade e saúde no ámbito da minaría galega, que se relacionan no seguinte anexo Subvencións concedidas.
Santiago de Compostela, 29 de setembro de 2008.
Fernando Xabier Blanco Álvarez
Conselleiro de Innovación e Industria
Ver referencia pdf "20700D008P040.PDF"
RESOLUCIÓN conxunta do 26  de setembro de 2008, da Dirección Xeral de Ordenación e Innovación Educativa e da Secretaría Xeral de Política Lingüística, pola que se resolven os premios a proxectos de innovación en normalización lingüística para centros de titularidade da Consellería de Educación e Ordenación Universitaria para desenvolver no curso 2008-2009 e convocados pola Resolución do 7 de maio de 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 24/10/2008

A Resolución do 7 de maio de 2008 (DOG do 13 de maio) establece as bases e convoca dez premios a proxectos de innovación en normalización lingüística para centros de titularidade da Consellería de Educación e Ordenación Universitaria para desenvolver no curso académico 2008-2009 co fin de fomentar algún dos seguintes aspectos: o galego oral, coa creación de novos ámbitos de uso que favorezan a utilización da lingua galega dentro e fóra das aulas; o achegamento á lingua e ao coñecemento da realidade sociocultural galega por parte da poboación inmigrante; a colaboración coas entidades culturais, asociativas, recreativas e deportivas, así como coas empresas locais, para favorecer o emprego da lingua galega e mellorar a súa valoración social; a relación da lingua galega coas tecnoloxías da información e da comunicación.
Unha vez rematado o procedemento establecido na convocatoria, cómpre facer pública a relación de centros premiados para desenvolver o seu proxecto de innovación en normalización lingüística durante o curso 2008-2009, de acordo cos artigos 7º e 8º da devandita resolución.
En consecuencia, por proposta da Comisión de Selección, a Dirección Xeral de Ordenación e Innovación Educativa e a Secretaría Xeral de Política Lingüística
RESOLVEN:
Primeiro.-Conceder os premios convocados pola Resolución do 7 de maio de 2008 aos oito proxectos de innovación en normalización lingüística dos centros que se indican a continuación:
Ver referencia pdf "20700D003P007.PDF"
Segundo.-Declarar desertos dous premios dos convocados.
Terceiro.-Indicar que, atendendo aos destinatarios da convocatoria, os recursos contra esta resolución están afectados polo disposto nos artigos 20 e 44 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor a partir do día seguinte ao da súa publicación.
Santiago de Compostela, 26 de setembro de 2008.
Mª José Pérez Mariño	 Mª Sol López Martínez
Directora xeral de Ordenación	 Secretaria xeral de Política
e Innovación Educativa	 Lingüística
RESOLUCIÓN do 2 de outubro de 2008, da Secretaría Xeral da Consellería de Innovación e Industria, pola que se ordena a publicación do acordo do Consello da Xunta de Galicia do 31 de xullo de 2008 polo que se declara festa de  Galicia de interese turístico na provincia de Ourense a Festa da Castaña e do Cogomelo que se celebra no concello de Riós.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/10/2008

O Consello da Xunta de Galicia, na súa reunión do día 31 de xullo de 2008, adoptou, por proposta do conselleiro de Innovación e Industria, o seguinte acordo:
Declarar festa de Galicia de interese turístico na provincia de Ourense a Festa da Castaña e do Cogumelo, que se celebra a primeira fin de semana de novembro, no concello de Riós, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 2 de outubro de 2008
Emilio Nogueira Moure
Secretario xeral da Consellería de Innovación
e Industria
ORDE do 15 de outubro de 2008 pola que se resolve a do 12 de maio, de convocatoria das axudas ás universidades galegas para a organización de congresos, simposios, xornadas e similares que favorezan a produción, divulgación e intercambio do coñecemento científico, así como a proxección da actividade de investigación universitaria, tanto no ámbito local como no nacional e internacional.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/10/2008

Por Orde do 12 de maio de 2008, DOG do 22 de maio, convocáronse axudas ás universidades galegas para a organización de congresos, simposios, xornadas e similares que favorezan a produción, divulgación e intercambio do coñecemento científico, así como a proxección da actividade de investigación universitaria, tanto no ámbito local como no nacional e internacional.
Na súa virtude, de acordo co establecido nos artigos 8º e 10º da orde de convocatoria e atendendo ao informe-proposta elevado pola comisión avaliadora a través da Dirección Xeral de Promoción Científica e Tecnolóxica do SUG, esta consellería
RESOLVE:
Primeiro.-Concederlles axudas ás universidades galegas que a continuación se relacionan para a realización dos eventos solicitados e na contía que se indica en cada caso:
Ver referencia pdf "20700D006P031.PDF"
Segundo.-En cumprimento do disposto no artigo 12º da Orde do 12 de maio de 2008, as solicitudes non incluídas na resolución de concesión entenderanse denegadas ou desestimadas e publicaranse na páxina web da Consellería de Educación e Ordenación Universitaria coa indicación expresa dos motivos de denegación, de conformidade co artigo 54 da Lei 30/1992, do 26 de novembro, de réxime xurídico das administracións públicas e do procedemento administrativo común.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de outubro de 2008.
Laura Sánchez Piñón
Conselleira de Educación e Ordenación Universitaria
RESOLUCIÓN do 17 de setembro de 2008, da Dirección Xeral para o Deporte, pola que se lles dá publicidade ás axudas e premios concedidos ao abeiro da Orde do 27 de decembro de 2007 pola que se regula o réxime de concesión de premios a deportistas galegos/as que xa obtivesen a súa clasificación para os Xogos Olímpicos e Xogos Paralímpicos de Pequín 2008, e de concesión de axudas para deportistas galegos/as con opcións de participar en probas oficiais válidas para acadar a clasificación para os citados xogos, e se procede á súa convocatoria, así como as solicitudes desestimadas e a causa.
CONSELLERÍA DE CULTURA E DEPORTE — III. OUTRAS DISPOSICIÓNS — 16/10/2008

De conformidade co establecido no artigo 15 da Lei 9/2007, do 13 de xuño, de subvencións de Galicia, procédese mediante esta resolución á publicación das axudas concedidas ao abeiro da Orde do 27 de decembro de 2007 pola que se regula o réxime de concesión de premios a deportistas galegos/as que xa obtivesen a súa clasificación para os Xogos Olímpicos e Xogos Paralímpicos de Pequín 2008, e de concesión de axudas para deportistas galegos/as con opcións de participar en probas oficiais válidas para acadar a clasificación para os citados xogos, e se procede á súa convocatoria.
Finalidade da axuda:
A concesión de premios para deportistas galegos/as que no momento da convocatoria xa estivesen clasificados para os Xogos Olímpicos e Xogos Paralímpicos de Pequín 2008, e de axudas para deportistas galegos/as con opcións de participar en probas oficiais válidas para acadar a clasificación para os citados xogos.
Norma reguladora:
Orde do 27 de decembro de 2007 pola que se regula o réxime de concesión de premios a deportistas galegos/as que xa obtivesen a súa clasificación para os Xogos Olímpicos e Xogos Paralímpicos de Pequín 2008, e de concesión de axudas para deportistas galegos/as con opcións de participar en probas oficiais válidas para acadar a clasificación para os citados xogos, e se procede á súa convocatoria.
Aplicación e crédito orzamentario:
Aplicación orzamentaria	Crédito
12.04.441A.481.0		300.000 
Os/as deportistas beneficiarios/as e o importe das axudas concedidas a cada un deles/as recóllense nos anexos I (Premios Pequín) e II (Axudas Camiño Pequín). No anexo III reflíctense as solicitudes rexeitadas.
Santiago de Compostela, 17 de setembro de 2008.
P.D. (Orde 12-1-2007)
Marta Souto González
Directora xeral para o Deporte
Ver referencia pdf "20100D006P022.PDF"
RESOLUCIÓN do 10 de outubro de 2008, da Dirección Xeral da Función Pública, pola que se fan públicas as listaxes provisorias das axudas aprobadas e denegadas das prestacións de discapacidade e vivenda do Fondo de Acción Social para o exercicio de 2007 para o persoal ao servizo da Administración da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/10/2008

De conformidade co establecido no punto dous das normas xerais de procedemento dos criterios de repartición do Fondo de Acción Social da Xunta de Galicia para o exercicio económico do ano 2007, aprobados polo Consello da Xunta de Galicia do 28 de decembro de 2007 e publicados por resolución da Consellería de Presidencia, Administracións Públicas e Xustiza do 8 de maio de 2008 (Diario Oficial de Galicia nº 95, do 19 de maio), deben publicarse as listas provisorias de admitidos e excluídos das axudas do Fondo de Acción Social para o exercicio de 2007 correspondentes a discapacidade e vivenda.
Polo exposto, esta dirección xeral
RESOLVE:
Primeiro.-Facer públicas as listas provisorias das solicitudes aprobadas e denegadas das prestacións correspondentes ás axudas de discapacidade e vivenda do Fondo de Acción Social do ano 2007, que estarán expostas no taboleiro de anuncios de todas as consellerías, nas delegacións provinciais, así como na páxina web: www.xunta.es.
Segundo.-Contra estas listas os interesados poderán presentar reclamacións e, de ser o caso, documentos de reparación de faltas e erros no prazo de dez días hábiles contados desde o día seguinte ao da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, e no punto 2 da norma xeral de procedemento do acordo sobre criterios de repartición do Fondo de Acción Social para o exercicio de 2007 (Diario Oficial de Galicia nº 95, do 19 de maio de 2008), no rexistro xeral da Consellería de Presidencia, Administracións Públicas e Xustiza, nas delegacións provinciais das distintas consellerías e nas oficinas de correos, segundo o establecido no artigo 38 da mencionada Lei 30/1992, do 26 de novembro, e dirixiranse á directora xeral da Función Pública da Consellería de Presidencia, Administracións Públicas e Xustiza (edificio administrativo San
Caetano), Santiago de Compostela.
Santiago de Compostela, 10 de outubro de 2008.
María del Mar Rodríguez Fernández
Directora xeral da Función Pública
RESOLUCIÓN do 15 de setembro de 2008, da Secretaría Xeral de Política Lingüística, pola que se lles dá publicidade aos convenios de colaboración subscritos por esta secretaría xeral no segundo cuadrimestre do ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/10/2008

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Política Lingüística no segundo cuadrimestre do ano 2008, os cales se relacionan no anexo a esta resolución.
Santiago de Compostela, 15 de setembro de 2008.
María Sol López Martínez
Secretaria xeral de Política Lingüística
Ver referencia pdf "20100D006P022.PDF"
RESOLUCIÓN do 3 de outubro de 2008, da Dirección Xeral de Xustiza, pola que se fan públicas as listaxes provisorias das solicitudes admitidas e excluídas dos programas correspondentes ás axudas do Fondo de Acción Social do ano 2008 para o persoal ao servizo da Administración de xustiza con destino na Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/10/2008

De conformidade co establecido no punto 6 -procedemento- das condicións xerais do acordo da Comisión Paritaria de Acción Social respecto dos criterios de repartición deste fondo para o exercicio 2008 entre o persoal ao servizo da Administración de xustiza nesta comunidade autónoma, ao cal se lle deu publicidade por medio da Resolución do 19 de maio de 2008, da Dirección Xeral de Xustiza, publicada no Diario Oficial de Galicia nº 103, do 29 de maio; esta dirección xeral,
ACORDA:
Primeiro.-Facer públicas as listaxes provisionais das solicitudes admitidas e excluídas dos programas I (axuda fillos e estudos fillos ) e II (axuda estudos funcionarios). As devanditas listaxes están expostas nos taboleiros de anuncios da Dirección Xeral de Xustiza, do Tribunal Superior de Xustiza de Galicia, nos xulgados decanos e nas páxinas web:
http://cpapx.xunta.es/portal/xustiza/dxxpersoal.htm
e www.xudicial.xunta.es.
En aplicación da Lei orgánica de protección de datos de carácter persoal, a admisión ou a exclusión dos solicitantes dos programas III (axuda discapacidades) e IV (axuda por celiaquía, intolerancia á lactosa e crohn) comunicarase persoalmente aos interesados.
Segundo.-Os/as solicitantes destes programas poderán formular alegacións no prazo de 15 días naturais a partir do seguinte ao da publicación desta resolución no Diario Oficial de Galicia, de acordo co establecido no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, e no devandito punto 6 do acordo sobre criterios de repartición do Fondo de Acción Social para o exercicio 2008. A presentación da documentación cómpre facela nos rexistros xerais dos órganos administrativos establecidos no artigo 38 da mencionada Lei 30/1992, e dirixilos á directora xeral de Xustiza da Consellería de Presidencia, Administracións Públicas e Xustiza (praza de Europa, 5 A, 4º, polígono das Fontiñas, 15781 Santiago de Compostela).
Santiago de Compostela, 3 de outubro de 2008.
Begoña Santos Fernández
Directora xeral de Xustiza
CORRECCIÓN de erros.-Instrucións do 27 de outubro de 2008, da Dirección Xeral da División de Recursos Económicos, pola que se establecen as normas de procedemento de revisión de tarifas aplicables á prestación de asistencia sanitaria concertada polo Servizo Galego de Saúde.
SERVIZO GALEGO DE SAÚDE — III. OUTRAS DISPOSICIÓNS — 02/12/2008

Advertidos erros nas citadas instrucións, publicadas no Diario Oficial de Galicia nº 227, do venres 21 de novembro de 2008, procede facer as seguintes correccións:
Na páxina 21.033 corrixiranse os seguintes aspectos:
-Na instrución 3ª, onde di: «Os tres exemplares» debe dicir: «Os dous exemplares».
-No anexo II, no terceiro parágrafo, onde di: «establecidas por resolución do director xeral da División de Recursos Económicos do... de 2008,» debe dicir: «establecidas por estas instrucións da Dirección Xeral da División de Recursos Económicos do 27 de outubro de 2008».
RESOLUCIÓN do 27 de novembro de 2008, da Dirección Xeral da Función Pública, pola que se anuncia a concesión das axudas do fondo de acción social para o exercicio 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 01/12/2008

Concluídos os traballos de repartición e aplicación do fondo de acción social para o ano 2007, e en uso das competencias atribuídas a esta dirección xeral no punto 2 das normas xerais de procedemento que rexen para o fondo de acción social do ano 2007, aprobados polo Consello da Xunta de Galicia do 28 de decembro de 2007 e publicados por resolución da Consellería de Presidencia, Administracións Públicas e Xustiza do 8 de maio de 2008 (Diario Oficial de Galicia nº 95, do 19 de maio), procede darlle a debida publicidade ao acordo final de concesión e distribución do citado fondo, unha vez transcorrido o prazo de alegacións previsto no punto segundo da Resolución do 12 de setembro de 2008 (Diario Oficial de Galicia número 173, do 8 de setembro) e da Resolución do 10 de outubro de 2008 (Diario Oficial de Galicia número 201, do 16 de outubro).
Polo tanto, dando cumprimento ao acordo do Consello da Xunta e ao disposto na Resolución do 8 de maio de 2008, esta dirección xeral
DISPÓN:
Primeiro.-Que se publique no Diario Oficial de Galicia, como anexo a esta resolución, a distribución final da concesión das axudas do fondo de acción social para o exercicio de 2007.
Segundo.-Facer públicas as solicitudes aprobadas e denegadas das prestacións correspondentes ás axudas de xubilación, discapacitados, fillos menores, estudos por fillos, estudos do traballador, vivenda, maiores a cargo e gastos sanitarios do fondo de acción social do ano 2007, na páxina web www.xunta.es.
Terceiro.-Contra esta resolución poderán os interesados interpoñer recurso de alzada perante o conselleiro de Presidencia, Administracións Públicas e Xustiza no prazo dun mes contado desde o día seguinte ao da publicación desta resolución no Diario Oficial de Galicia, de acordo co previsto no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 27 de novembro de 2008.
María del Mar Rodríguez Fernández
Directora xeral da Función Pública
Ver referencia pdf "23300D002P007.PDF"
CORRECCIÓN de erros.-Orde do 1 de outubro de 2008 pola que se regula o procedemento de obtención da certificación profesional para a extracción de recursos específicos con técnicas de mergullo na Comunidade Autónoma de Galicia.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 23/10/2008

Advertido erro na devandita orde, publicada no Diario Oficial de Galicia nº 196, do 9 de outubro de 2008, cómpre facer a seguinte corrección:
Na páxina 18.450, artigo 8º, punto 1, onde di: «Solicitude debidamente cuberta segundo o modelo do anexo I», debe dicir: «Solicitude debidamente cuberta segundo o modelo do anexo II».
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Orde do 8 de setembro de 2008 pola que se regula a avaliación e cualificación do alumnado que cursa as ensinanzas especializadas de idiomas de réxime especial que se establecen na Lei orgánica 2/2006, do 3 de maio, de educación.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 23/10/2008

Advertidos erros na devandita orde, publicada no DOG nº 187, do venres, 26 de setembro de 2008, é necesario efectuar a seguinte corrección:
Na páxina 17.621, no anexo VII (dorso), debe engadirse unha nova liña despois de «Nivel do Marco europeo común de referencia para as linguas (MCRL)» coa expresión seguinte: «Competencias, descritores traballados:».
DECRETO 237/2008, do 16 de outubro, polo que se modifica o Decreto 103/1994, do 21 de abril, polo que se establecen axudas dirixidas ás publicacións periódicas escritas integramente en galego normativizado.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 28/10/2008

O Estatuto de autonomía de Galicia establece no seu artigo 5 que a lingua propia de Galicia é o galego e que os poderes públicos potenciarán o seu uso en todos os planos.
A Lei 3/1983, do 15 de xuño, de normalización lingüística, establece o apoio económico e material para os medios de comunicación que, sen seren de titularidade pública nin sometidos á xestión ou competencia de institucións da comunidade autónoma, empreguen o galego dun xeito habitual e progresivo.
Nos últimos anos a prensa gratuíta incrementou a súa presenza no escenario informativo dos medios en Galicia, contribuíndo á diversificación da oferta informativa mediante a edición de xornais escritos integramente en lingua galega. Estas iniciativas teñen unha importante incidencia, tanto polos contidos informativos que axudan á difusión da realidade galega, coma pola súa contribución á normalización da lingua. Estes medios contribúen así ao acceso do galego ao mundo da comunicación, aumentando deste xeito a presenza da lingua galega nos medios de comunicación de masas e na publicidade, o cal permite avanzar cara a unha oferta informativa, lúdica, cultural e formativa completa en galego.
Así, esta disposición ten por obxecto modificar a redacción ao artigo 4 do Decreto 103/1994, do 21 de abril, que regula as axudas co fin de que teñan a consideración de actividade subvencionable as cabeceiras de difusión, total ou maioritariamente, gratuítas.
Polo exposto, por proposta do conselleiro de Presidencia, Administracións Públicas e Xustiza e logo da deliberación do Consello da Xunta de Galicia na súa reunión do día dezaseis de outubro de dous mil oito,
DISPOÑO:
Artigo único.-Modifícase o artigo 4 do Decreto 103/1994, do 21 de abril, no sentido seguinte:
Suprímese a alínea c) do citado artigo.
Disposición derradeira
Primeira.-Autorízase o secretario xeral de Comunicación para ditar as resolucións necesarias para a execución e desenvolvemento deste decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, dezaseis de outubro de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
CORRECCIÓN de erros.-Decreto 126/2008, do 19 de xuño, polo que se establece a ordenación e o currículo de bacharelato na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 22/10/2008

Advertido erro no devandito decreto, publicado no Diario Oficial de Galicia do 23 de xuño de 2008, cómpre realizar a oportuna modificación:
Na páxina 12.279, dentro dos contidos comúns de Ciencias da terra e ambientais, no parágrafo de Interfases, onde di: «Arrecifes e fleirais»; debe dicir: «Arrecifes e mangleirais».
RESOLUCIÓN do 1 de outubro de 2008 pola que se publican os convenios de colaboración subscritos pola Axencia Galega de Desenvolvemento Rural no segundo cuadrimestre de 2008.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 27/10/2008

De conformidade co disposto no artigo 11 da Lei 4/2006, do 30 de xuño, de transparencia e boas prácticas na Administración pública galega, publícase a relación dos convenios de colaboración subscritos pola Axencia Galega de Desenvolvemento Rural-Agader no segundo cuadrimestre de 2008, que figuran no anexo.
Santiago de Compostela, 1 de outubro de 2008.
Edelmiro López Iglesias
Director xeral da Axencia Galega
de Desenvolvemento Rural
Ver referencia pdf "20800D011P027.PDF"
RESOLUCIÓN do 26 de setembro de 2008, da Dirección Xeral de Calidade e Avaliación Ambiental, pola que se publican as subvencións para a realización de investimentos en instalacións para a prevención e redución da contaminación do ambiente concedidas ao abeiro da Orde do 4 de abril de 2008 (Diario Oficial de Galicia número 70, do 11 de abril).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 27/10/2008

De conformidade co establecido nos artigos 18 da Lei 38/2003, do 17 de novembro, xeral de subvencións, concordantes do seu regulamento, aprobado polo Real decreto 887/2006, do 21 de xullo, no artigo 15 da Lei 9/2007, do 13 de xullo, de subvencións de Galicia, e tamén de conformidade co disposto no artigo 13.1º da Orde do 4 de abril de 2008, pola que se convoca e regula o réxime de concesión de axudas a empresas que realicen investimentos encamiñados á prevención e redución da contaminación a través de melloras tecnolóxicas aplicadas a procesos, cambios nas materias primas e produtos, así como á reutilización ou valoración non enerxética, publícase un extracto das resolucións de concesión das axudas concedidas ao abeiro da devandita orde, emitidas por esta dirección xeral.
Finalidade da axuda: todas estas axudas teñen como finalidade contribuír no fomento da protección do ambiente, co fin de minimizar a contaminación e reducir o impacto sobre o medio e obter melloras ambientais a través de cambios nos procesos, nos produtos ou nas materias primas e na súa utilización, reutilización en fábrica dos residuos xerados e cambios tecnolóxicos.
Norma reguladora: Orde do 4 de abril de 2008 pola que se convoca e regula o réxime de concesión de axudas a empresas que realicen investimentos encamiñados á prevención e redución da contaminación a través de melloras tecnolóxicas aplicadas a procesos, cambios nas materias primas e produtos, así como á reutilización ou valoración non enerxética (DOG nº 70, do 11 de abril).
Aplicación orzamentaria: 15.03.541D.770.0.
Crédito orzamentario: 900.000 .
Empresas beneficiarias e importe da axuda concedida a cada unha delas expresado en euros, por orde alfabética: anexo.
Santiago de Compostela, 26 de setembro de 2008.
Joaquín Lucas Buergo del Río
Director xeral de Calidade e Avaliación Ambiental
Ver referencia pdf "20800D009P024.PDF"
ORDE do 2 de outubro de 2008 pola que se lle concede ao centro estranxeiro universitario adscrito á Universidade de Dublín, Centro de Estudios Superiores Universitarios de Galicia. Cesuga, S.L.-University College Dublin, autorización para a efectiva impartición do quinto curso correspondente ao título bachelor of architecture, conforme o sistema vixente noutro país.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/10/2008

Polo Decreto 74/2004, do 25 de marzo (DOG do 13 de abril), concédeselle ao Centro de Estudios Superiores Universitarios de Galicia. Cesuga, S.L.-University College Dublin, autorización para implantar os estudos correspondentes ao título bachelor of architecture, conducente á obtención de títulos non homologados cos do sistema educativo español.
No artigo 3 do devandito decreto indícase que a efectiva impartición do primeiro e dos sucesivos cursos de que constan os estudos a que se refire o artigo 1 deste decreto exixirá, antes do comezo do respectivo curso, a autorización correspondente mediante orde da Consellería de Educación e Ordenación Universitaria. Para este fin, o centro deberá xustificar e especificar previamente, ante a consellería, a contratación de profesores mantendo as ratios de calidade e de profesor/alumno a que se comprometeu no expediente así como os requisitos relativos aos espazos.
Xustificados por parte do centro estranxeiro universitario adscrito á Universidade de Dublín, Centro de Estudios Superiores Universitarios de Galicia. Cesuga, S.L.-University College Dublin, os requisitos sinalados no parágrafo anterior e logo da inspección realizada para o efecto, esta consellería
DISPÓN:
Artigo 1º.
Autorízase ao Centro de Estudios Superiores Universitarios de Galicia. Cesuga, S.L.-University College Dublin, domiciliado en rúa Feáns nº 152 da Coruña, para que ao abeiro do Decreto 74/2004, do 25 de marzo, e de acordo co convenio de compromiso académico asinado polo devandito centro e a University College Dublin, National University of Ireland, Dublin, imparta desde o curso académico 2008-2009 na cidade da Coruña, e dentro dos locais establecidos para o efecto no domicilio do centro, o quinto curso dos estudos correspondentes ao título de bachelor of architecture, conforme o sistema educativo vixente noutro país e que conduce á obtención de títulos superiores non homologados academicamente cos títulos universitarios do sistema educativo español.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de outubro de 2008.
Laura Sánchez Piñón
Conselleira de Educación e Ordenación
Universitaria
ORDE do 25 de setembro de 2008 pola que se lle autoriza a ampliación dunha unidade ao centro privado de educación especial Duques de Lugo do concello de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/10/2008

Examinado o expediente iniciado polo centro privado de educación especial Duques de Lugo, do concello de Santiago de Compostela, no cal solicita a ampliación dunha unidade no devandito centro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que o remite cos informes correspondentes.
Vistos o Real decreto 334/1985, do 6 de marzo, de ordenación da educación especial, o Decreto 320/1996, do 26 de xullo, de ordenación da educación de alumnos e alumnas con necesidades educativas especiais; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995, que o desenvolve.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar a ampliación dunha unidade no centro privado de educación especial Duques de Lugo, do concello de Santiago de Compostela, segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 25 de setembro de 2008.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Concello: Santiago de Compostela.
Localidade: Santiago de Compostela.
Enderezo: Raiola, 6-Lamas de Abade.
Denominación: centro privado de educación especial Duques de Lugo.
Titular: Asociación de Pais de Persoas con Trastornos de Espectro Autista (TEA) da provincia da Coruña (Aspanaes).
Código do centro: 15025347.
Nivel: educación especial.
Unidades de que constaba: 6 (autistas).
Unidades novas autorizadas: 1 (autistas).
Total de unidades autorizadas: 7 (autistas).
CORRECCIÓN de erros.-Resolución do 22 de setembro de 2008 pola que se fai pública a concesión de axudas e subvencións dirixidas a entidades locais de Galicia para o desenvolvemento de programas experimentais e innovadores en materia de prevención e tratamento integral da violencia de xénero, convocadas pola Orde do 7 de maio de 2008.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 27/10/2008

Advertido erro na devandita resolución, publicada no DOG nº 203, do 20 de outubro de 2008, cómpre efectuar a seguinte corrección:
Na páxina 19.106, no anexo, na columna Concedido (), no importe correspondente ao Concello de Vigo, onde di: «15.000», debe dicir: «7.000».
ORDE do 15 de outubro de 2008 pola que se resolve a convocatoria de axudas económicas dirixidas a asociacións e fundacións con fins pedagóxicos para a realización de actividades organizadas co alumnado e coas familias da Comunidade Autónoma de Galicia durante o ano 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/10/2008

Por Orde do 30 de abril de 2008 (DOG do 13 de maio) a Consellería de Educación e Ordenación Universitaria convocou axudas económicas dirixidas a asociacións e fundacións con fins pedagóxicos e sen ánimo de lucro, legalmente constituídas, para a realización de actividades organizadas co alumnado e coas familias da Comunidade Autónoma de Galicia durante o ano 2008, e aprobou as súas bases reguladoras.
Vista a proposta formulada pola comisión de selección, e de conformidade coa base novena da convocatoria,
RESOLVO:
Primero.-Conceder, con cargo ao concepto orzamentario 2008.09.02.423A.481.2, as axudas que se relacionan no anexo I desta orde.
Segundo.-Denegar as axudas solicitadas, polos motivos que se especifican, ás asociacións que figuran no anexo II desta orde.
Terceiro.-O pagamento das axudas económicas farase unha vez realizada a debida xustificación. A xustificación farase de xeito individualizado, por actividade, segundo a cantidade asignada pola comisión de selección.
Cuarto.-O prazo de xustificación das actividades realizadas ata o 30 de setembro será dentro dos 10 días hábiles seguintes á publicación desta orde de resolución da convocatoria; as actividades que se realizarán en outubro e novembro deberán xustificarse antes do 30 de novembro de 2008.
Quinto.-Contra esta resolución as persoas interesadas poderán interpoñer recurso potestativo de reposición ante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei 29 /1998, do 13 de xullo, reguladora da xurisdición contencioso-administrativa.
Santiago de Compostela, 15 de outubro de 2008.
Laura Sánchez Piñón
Conselleira de Educación
e Ordenación Universitaria
Ver referencia pdf "20800D006P016.PDF"
RESOLUCIÓN do 16 de outubro de 2008 pola que se adxudican as axudas para a mobilización, dinamización e sistematización da innovación convocadas pola Orde do 2 de maio de 2008 (Diario Oficial de Galicia número 105, do 2 de xuño).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 27/10/2008

Pola Orde da Consellería de Innovación e Industria do 2 de maio de 2008 (DOG nº 105, do 2 de xuño), convocáronse as axudas para o ano 2008 para a mobilización, dinamización e sistematización da innovación.
Na súa virtude, de acordo co establecido nas bases da citada orde da convocatoria, atendendo ás dispoñibilidades de crédito e ás propostas elaboradas pola comisión de valoración prevista no artigo 8º da orde da convocatoria, esta consellería
RESOLVE:
Primeiro.-Concederlles as axudas para a mobilización, dinamización e sistematización da innovación (procedemento IN828A) aos beneficiarios que se relacionan no anexo I desta resolución, nas contías que se sinalan, que supoñen un total de 1.952.457 euros para o ano 2008.
Segundo.-Propoñer como reservas as solicitudes que recollen no anexo II. A súa concesión queda condicionada a que se produzan baixas nas subvencións concedidas ou a que exista unha maior dispoñibilidade orzamentaria, e adxudicaranse por orde de puntuación.
Terceiro.-Para poderen percibir as axudas, os beneficiarios deberán presentar, na data límite do 10 de novembro de 2008, a documentación indicada no artigo 16 do anexo I da Orde do 2 de maio de 2008, utilizando os modelos normalizados publicados na páxina web
http://www.conselleriaiei.org/dxdi (Servizos propios. Informes/xustificación de gasto
).
Cuarto.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Quinto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Sexto.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Innovación e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de outubro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "20800D007P017.PDF"
CORRECCIÓN de erros.-Resolución do 10 de outubro de 2008, da Dirección Xeral de Conservación da Natureza, pola que se habilita de forma excepcional e temporal a expedición das licenzas de caza na Comunidade Autónoma de Galicia.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 23/10/2008

Advertidos erros no texto da citada resolución, publicada no Diario Oficial de Galicia nº 199, do 14 de outubro de 2008, cómpre publicar a corrección seguinte:
Na páxina 18.792, no terceiro parágrafo, onde di: «Un fallo técnico xurídico», debe dicir: «Un fallo técnico xurdido».
Ver referencia pdf "20600D013P031.PDF"
RESOLUCIÓN do 8 de outubro de 2008, da Dirección Xeral de Transportes, pola que se modifica a composición dunha vogalía da Xunta Arbitral de Transportes de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 23/10/2008

A Xunta Arbitral de Transportes de Galicia, instrumento de protección e defensa das partes que interveñen na actividade de transporte, creouse, no marco da Lei 16/1987, do 30 de xullo, de ordenación dos transportes terrestres (LOTT), por orde da Consellería de Ordenación do Territorio e Obras Públicas, do 9 de outubro de 1991 (DOG nº 232, do 23 de outubro).
De conformidade co establecido nos seus artigos 6, 7 e 8, e na súa disposición adicional terceira, a Dirección Xeral de Transportes ditou Resolución do 16 de decembro de 1991 pola que se nomearon os seus membros, e esta publicouse no Diario Oficial de Galicia nº 252, do 31 de decembro.
O 16 de abril de 2008 foi publicada no Diario Oficial de Galicia a Resolución do 22 de febreiro de 2008, da Dirección Xeral de Transportes, pola que se nomean os membros da Xunta Arbitral de Transportes de Galicia.
Con obxecto de actualizar a súa composición, procédese a ditar esta resolución, que ten por obxecto introducir un cambio na composición da vogalía titular que actúa en representación das empresas cargadoras, e que é nomeada por proposta da Confederación de Empresarios de Galicia.
De conformidade con todo o exposto
RESOLVO:
Nomear a Mª del Camino Fernández Fernández como nova vogal titular da Xunta Arbitral de Transportes de Galicia, en representación das empresas cargadoras, por proposta da Confederación de Empresarios de Galicia, en substitución de Andrés Castro Sanmartín.
Santiago de Compostela, 8 de outubro de 2008.
Mar Chao López
Directora xeral de Transportes
RESOLUCIÓN do 24 de setembro de 2008  pola que se lles dá publicidade ás axudas concedidas ao abeiro da Orde do 24 de marzo de 2008, pola que se aprobaron as bases reguladoras e a convocatoria pública para a concesión de subvencións para a  realización de actividades de información, orientación e busca de emprego (Diario Oficial de Galicia número 60, do 28 de marzo de 2008).
CONSELLERÍA DE TRABALLO — III. OUTRAS DISPOSICIÓNS — 23/10/2008

O artigo 11.10º da orde reguladora dispón: as resolucións de concesión serán obxecto de publicación no Diario Oficial de Galicia. Na súa virtude,
RESOLVO:
Ordenar a publicación no Diario Oficial de Galicia das subvencións concedidas con cargo as aplicacións orzamentarias 16.03.322B.481.0, 16.03.322B.460.0, 16.03.322B.444.0, 16.03.322B.481.2, 16.03.322B.481.3 e 16.03.322B.461.0, «Programas de orientación laboral», ao abeiro da Orde do 24 de marzo de 2008 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego.
Santiago de Compostela, 24 de setembro de 2008.
Pastor Fuenteseca Díaz
Director xeral de Formación e Colocación
Ver referencia pdf "20600D013P031.PDF"
CORRECCIÓN de erros.-Orde do 17 de outubro de 2008 pola que se determinan os servizos mínimos dirixidos a garantir os servizos esenciais nas institucións sanitarias do Servizo Galego de Saúde durante a folga convocada polas organizacións sindicais Médicos de Galicia Independentes OŽMega e Sindicato de Médicos de Galicia (Simega-Cesm Galicia) desde as 0.00 horas ás 24.00 horas do 21 de outubro de 2008 con carácter indefinido.
CONSELLERÍA DE SANIDADE — III. OUTRAS DISPOSICIÓNS — 23/10/2008

Advertidos erros no anexo I da devandita orde, publicada no Diario Oficial de Galicia nº 204, do 21 de outubro de 2008, cómpre facer a seguinte corrección:
Ver referencia pdf "20600D009P030.PDF"
RESOLUCIÓN do 16 de outubro de 2008, da Secretaría Xeral da Consellería de Sanidade, pola que se convocan probas de avaliación para a obtención de certificados individuais de manexo de desfibriladores externos por persoal non médico.
CONSELLERÍA DE SANIDADE — III. OUTRAS DISPOSICIÓNS — 23/10/2008

Visto o escrito presentado o 3 de outubro de 2008 por Isabel Durántez Gil, na súa condición de directora xeral da Academia Galega de Seguridade Pública, con domicilio para os efectos de notificacións na avda. da Cultura s/n, 36680 da Estrada (Pontevedra), e tendo en conta os seguintes
Feitos.
Primeiro.-O 3 de outubro de 2008, Isabel Durántez Gil, na súa condición de directora xeral da Academia Galega de Seguridade Pública, acreditada como entidade de formación de persoal non médico para o manexo de desfibriladores, presentou escrito dirixido á Secretaria Xeral da Consellería de Sanidade en que expoñía a súa intención de levar a cabo a programación que no mesmo escrito se indica.
Segundo.- De conformidade coa programación presentada, os cursos que se realizarán son os seguintes:
Mes: novembro.
Datas: 3 e 4.
Horario: das 9.30 ás 14.00 horas e das 16.00 ás 19.30 horas.
Lugar: Academia Galega de Seguridade Pública.
Terceiro.-De conformidade coa solicitude presentada, a composición do tribunal encargado de realizar as probas será a seguinte:
Instrutores: Francisco de Prada Creo e Rosario García Rúa.
Fundamentos de dereito.
Primeiro.-De conformidade co previsto no artigo 13.3º do Decreto 99/2005, do 21 de abril, polo que se regula a formación e o uso de desfibriladores externos por persoal non médico, a Secretaría Xeral da Consellería de Sanidade é o órgano competente para a convocatoria das probas de avaliación para a obtención do certificado individual correspondente.
Segundo.-A solicitude presentada reúne os requisitos mínimos exixidos no devandito artigo 13.3º do Decreto 99/2005, do 21 de abril, consistentes na determinación da entidade encargada da organización e desenvolvemento das probas, a composición dos tribunais encargados de realizalas, o lugar, a data e a hora da súas realización.
Por canto antecede,
RESOLVO:
Convocar as probas de avaliación correspondentes á programación presentada pola Academia Galega de Seguridade Pública, tendentes á obtención dos certificados individuais para os participantes que as superen, e que terán lugar nas datas, horas e lugares determinados na solicitude presentada.
Para a expedición dos certificados individuais, observarase o previsto no artigo 14 do Decreto 99/2005, do 21 de abril, polo que se regula a formación e o uso de desfibriladores externos por persoal non médico.
Contra esta resolución, que non pon fin á vía administrativa, a entidade interesada poderá interpoñer recurso de alzada ante a conselleira de Sanidade no prazo dun mes, de conformidade co previsto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 16 de outubro de 2008.
Pilar Fernández Romero
Secretaria xeral da Consellería de Sanidade
RESOLUCIÓN do 29 de setembro de 2008 pola que se lles dá publicidade aos convenios de colaboración subscritos por este organismo no ano 2008.
INSTITUTO GALEGO DA VIVENDA E SOLO — III. OUTRAS DISPOSICIÓNS — 23/10/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos. En consecuencia, e para darlle cumprimento a esta obriga,
DISPOÑO:
Artigo único.-Darlle publicidade á relación dos convenios subscritos polo Instituto Galego da Vivenda e Solo, que se incorpora como anexo a esta resolución.
Santiago de Compostela, 29 de setembro de 2008.
Daniel Pino Vicente
Director xeral do Instituto Galego da Vivenda
e Solo
Ver referencia pdf "20600D017P037.PDF"
RESOLUCIÓN do 6 de outubro de 2008, da Dirección Xeral para o Deporte, pola que se modifica a do 13 de xuño, pola que se fan públicas as listaxes provisionais de solicitudes excluídas e pendentes de emenda, presentadas ao abeiro da Orde do 31 de marzo de 2008 pola que se regula o réxime de concesión de subvencións a entidades sen ánimo de lucro para o desenvolvemento de actividades deportivas no ano 2008, e se procede á súa convocatoria.
CONSELLERÍA DE CULTURA E DEPORTE — III. OUTRAS DISPOSICIÓNS — 23/10/2008

Unha vez advertido erro material nas listas provisionais de solicitudes excluídas e pendentes de emenda do proceso de concesión de subvencións a entidades sen ánimo de lucro para o desenvolvemento de actividades deportivas no ano 2008, publicadas pola Resolución do 13 de xuño de 2008 (DOG nº 123, do 26 de xuño), esta dirección xeral
RESOLVE:
Primeiro.-Incluír o solicitante que a continuación se detalla, no anexo I Entidades a que se refire o artigo 1 a) desta resolución. Solicitudes excluídas, na listaxe correspondente á provincia de Lugo.
Nº de expediente: CD945C 2008/000179-2.
Solicitante: Sociedade Deportiva Candelaria.
CIF: G27146000.
Modalidade principal: fútbol.
Motivo da exclusión: fóra de prazo.
Segundo.-Contra esta resolución, que pon fin á vía administrativa, o interesado poderá interpoñer, con carácter potestativo, recurso de reposición ante a conselleira de Cultura e Deporte, no prazo dun mes contado desde o día seguinte ao da publicación desta resolución, ou directamente recurso contencioso-administrativo, no prazo de dous meses contados desde a mesma data, ante a Sala do Contencioso-Administrativo do Tribunal Superior de Xustiza de Galicia, consonte os artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de outubro de 2008.
P.D. (Orde 12-1-2007)
Marta Souto González
Directora xeral para o Deporte